ᱯᱩᱨᱱᱤᱭᱟ ᱦᱟᱹᱴᱤᱧ

ᱯᱩᱨᱱᱤᱭᱟ ᱦᱟᱹᱴᱤᱧ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ ᱾ ᱯᱩᱨᱱᱤᱭᱟ ᱦᱟᱹᱴᱤᱧ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱷᱚᱸᱰ ᱨᱮ ᱯᱩᱨᱱᱤᱭᱟ ᱦᱚᱱᱚᱛ, ᱠᱟᱴᱤᱦᱟᱨ ᱦᱚᱱᱚᱛ, ᱟᱨᱟᱨᱤᱭᱟ ᱦᱚᱱᱚᱛ ᱟᱨ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱙᱐ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱥᱤᱢᱟᱝᱪᱚᱞ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱠᱟᱞᱪᱟᱨᱟᱞ ᱫᱚ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱠᱚᱥᱤᱼᱥᱤᱢᱟᱝᱪᱚᱞ ᱦᱩᱰᱤᱧ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾

ᱱᱟᱜᱟᱢ
ᱯᱩᱨᱱᱤᱭᱟ ᱦᱟᱹᱴᱤᱧ, ᱱᱚᱣᱟ ᱢᱟᱬᱟᱝ ᱝᱚ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱢᱤᱛᱷᱤᱞᱟ ᱥᱟᱢᱨᱟᱡᱽ (ᱡᱟᱦᱟᱸ ᱵᱤᱫᱮᱦᱚ ᱟᱜ ᱯᱚᱱᱚᱛ ᱦᱚᱸᱠᱚ ᱢᱮᱛᱟᱜᱼᱟ) ᱟᱜ ᱛᱷᱟᱯᱚᱱᱤᱡ ᱤᱱᱰᱳᱼᱟᱨᱡᱚ ᱦᱚᱲ ᱦᱚᱛᱮᱛᱮ ᱵᱟᱥᱟ ᱠᱟᱛᱮ ᱛᱟᱭᱚᱢ ᱢᱤᱛᱷᱤᱞᱟ ᱫᱚ ᱯᱩᱭᱞᱩ ᱫᱷᱟᱣ ᱯᱨᱚᱢᱤᱱᱮᱱᱥ (Prominence) ᱮ ᱧᱟᱢ ᱠᱮᱫᱟ ᱾Michael Witzel (1989), Tracing the Vedic dialects in Dialectes dans les litteratures Indo-Aryennes ed. Caillat, Paris, pages 13, 17 116–124, 141–143 ᱵᱤᱫᱮᱦᱚ ᱟᱜ ᱥᱟᱢᱨᱟᱡᱽ ᱠᱩᱨᱩ ᱟᱨ ᱯᱚᱝᱪᱞᱟ ᱥᱟᱶ ᱮᱥᱤᱭᱟ ᱨᱮᱱᱟᱜ ᱢᱩᱬ ᱨᱟᱡᱽᱟᱹᱨᱤ ᱟᱨ ᱠᱟᱞᱪᱟᱨᱟᱞ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱵᱮᱱᱟᱣ ᱮᱱᱟ ᱾ᱵᱤᱫᱮᱦᱚ ᱟᱜ ᱯᱚᱱᱚᱛ ᱨᱤᱱᱤᱡ ᱨᱟᱡᱟ ᱠᱚᱫᱚ ᱡᱟᱱᱟᱢᱫᱟᱛᱟ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱢᱤᱛᱷᱤᱞᱟ ᱥᱟᱢᱨᱟᱡᱽᱫᱚ ᱛᱟᱭᱚᱢ ᱛᱮ ᱵᱚᱡᱽᱡᱤ ᱥᱚᱸᱜᱷ ᱨᱮ ᱥᱮᱞᱮᱫ ᱮᱱᱟ, ᱚᱠᱚᱭᱟᱜ ᱨᱟᱡᱽᱜᱟᱲ ᱵᱚᱭᱤᱥᱟᱞᱤ ᱥᱚᱦᱚᱨ ᱨᱮ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱢᱤᱛᱷᱤᱞᱟ ᱨᱮᱦᱚᱸ ᱢᱮᱱᱟᱜᱼᱟ ᱾ ᱢᱩᱜᱚᱞ ᱥᱟᱥᱚᱱ ᱚᱠᱛᱚ, ᱯᱩᱨᱱᱤᱭᱟ ᱫᱚ ᱢᱤᱫ ᱵᱟᱦᱨᱮ ᱢᱤᱞᱤᱴᱤᱨᱤ ᱯᱨᱚᱫᱮᱥ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱣᱟ ᱨᱟᱡᱽᱥᱣᱟ ᱰᱮᱦᱮᱨ ᱛᱮᱫ ᱠᱚᱧᱮ ᱟᱨ ᱥᱟᱢᱟᱝ ᱠᱷᱚᱱ ᱟᱹᱰᱤᱵᱟᱹᱥᱤ ᱥᱟᱞᱟᱜ ᱟᱡᱟᱜ ᱥᱤᱢᱟᱹ ᱫᱩᱜ ᱫᱚᱦᱚ ᱴᱷᱮᱱ ᱠᱷᱚᱨᱚᱪ ᱞᱮᱫ ᱛᱟᱦᱮᱸᱫ ᱾ ᱑᱗᱕᱗ ᱥᱟᱞ ᱨᱮ ᱠᱟᱞᱠᱟᱛᱛᱟ ᱴᱷᱮᱱ ᱟᱢᱮᱴ ᱠᱟᱛᱮ ᱛᱟᱭᱚᱢ ᱫᱚ, ᱯᱩᱨᱱᱤᱭᱟ ᱨᱤᱱᱤᱡ ᱞᱚᱠᱟᱞ ᱯᱚᱱᱚᱛ ᱜᱚᱢᱠᱮ ᱫᱚ ᱥᱤᱨᱟᱡᱩᱫᱽᱫᱚᱞᱟ ᱥᱟᱞᱟᱜ ᱵᱤᱫᱽᱨᱚᱦᱚ ᱛᱤᱸᱜᱩ ᱠᱮᱜᱼᱟ ᱾ ᱑᱗᱖᱕ ᱥᱟᱞ ᱨᱮ, ᱵᱮᱝᱜᱚᱞ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱟᱞᱟᱜ, ᱦᱚᱱᱚᱛ ᱫᱚ ᱵᱨᱤᱴᱤᱥ ᱫᱚᱠᱷᱚᱞ ᱵᱮᱱᱟᱣ ᱮᱱᱟ ᱾ ᱜᱮᱞ ᱯᱷᱮᱵᱽᱨᱩᱣᱟᱨᱤ ᱑᱗᱗᱐ ᱥᱟᱞ ᱨᱮ ᱱᱟᱶᱟ ᱱᱟᱜᱟᱢ ᱨᱮ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱦᱚᱛᱮᱛᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾The Times of India, Patna Edition Feb 15, 2012 ᱯᱩᱨᱱᱤᱭᱟ ᱦᱚᱱᱚᱛ ᱫᱚ ᱯᱮᱭᱟ ᱦᱚᱱᱚᱛ ᱟᱡᱟᱜ ᱴᱚᱴᱷᱟ ᱠᱷᱚᱱ ᱵᱷᱮᱡᱟᱨᱚᱜ ᱧᱮᱞ ᱞᱮᱜᱼᱟ : ᱑᱙᱗᱖ ᱥᱟᱞ ᱨᱮ ᱠᱟᱴᱤᱦᱟᱨ, ᱟᱨ ᱑᱙᱙᱐ ᱥᱟᱞ ᱨᱮ ᱟᱨᱟᱨᱤᱭᱟ ᱟᱨ ᱠᱤᱥᱟᱱᱜᱚᱸᱡᱽ ᱾ ᱯᱩᱨᱱᱤᱭᱟ ᱦᱟᱹᱴᱤᱧ ᱠᱷᱚᱱ ᱢᱤᱫ ᱴᱷᱮᱱ ᱟᱨᱟᱨᱤᱭᱟ, ᱠᱟᱴᱤᱦᱟᱨ, ᱯᱩᱨᱱᱤᱭᱟ ᱟᱨ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱱᱤᱭᱟ ᱦᱟᱹᱴᱤᱧ ᱨᱤᱱ ᱦᱚᱲ ᱮᱞ ᱫᱚ ᱑,᱐᱘,᱓᱖,᱖᱑᱗ ᱦᱚᱲ ᱢᱮᱱᱟᱜ ᱠᱚᱣᱟ ᱱᱚᱣᱟ ᱵᱤᱦᱟᱨ ᱨᱤᱱ ᱦᱚᱲ ᱮᱞ ᱟᱜ ᱑᱐.᱔᱑% ᱢᱮᱱᱟᱜᱼᱟ ᱾ ᱢᱟᱭᱛᱷᱤᱞᱤ ᱫᱚ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮᱫᱚ ᱦᱤᱱᱫᱤ, ᱩᱨᱫᱩ, ᱥᱩᱨᱡᱟᱯᱩᱨᱤ, ᱥᱟᱱᱛᱟᱲᱤ ᱟᱨ ᱠᱩᱞᱦᱮᱭᱭᱟ ᱵᱚᱞᱤ ᱦᱚᱸᱠᱚ ᱨᱚᱲᱟ ᱾

ᱯᱩᱨᱱᱤᱭᱟ ᱦᱟᱹᱴᱤᱧ ᱨᱮᱱᱟᱜ ᱫᱷᱚᱨᱚᱢ ᱦᱚᱲ ᱮᱞ ᱫᱚ ᱛᱟᱨᱟ ᱵᱤᱦᱟᱨ ᱠᱷᱚᱱ ᱟᱹᱰᱤ ᱵᱷᱮᱜᱟᱨ ᱜᱮᱭᱟ ᱾ ᱵᱤᱦᱟᱨ ᱨᱮ ᱜᱩᱴ ᱢᱩᱥᱞᱤᱢ ᱦᱚᱲ ᱮᱞ ᱫᱚ ᱑᱖.᱘᱖% ᱢᱮᱱᱟᱜ ᱠᱚᱣᱟ, ᱯᱩᱨᱱᱤᱭᱟ ᱠᱷᱚᱸᱰ ᱨᱮ ᱢᱩᱥᱞᱤᱢ ᱦᱚᱲ ᱮᱞ ᱫᱚ ᱔᱕.᱙᱓% ᱢᱮᱱᱟᱜ ᱠᱚᱣᱟ ᱱᱤᱛᱚᱜ ᱱᱩᱠᱩ ᱦᱤᱱᱫᱩ ᱦᱚᱲ ᱮᱞ ᱫᱚ ᱕᱓.᱕᱑% ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ




ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱟᱹᱴᱤᱧ ᱠᱚ